lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl ca en es lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
1. maijā vērienīgs notikums – Eiropas koncerts – ZZ.lv
Vārda dienas svin: Elma, Menarda, Elna
andra.ozola@zz.lv - 30.04.2022 - 16:29
Latvijas Televīzijā (LTV) 1. maijā pulksten 13.30 pārraidīs līdz šim lielāko notikumu koncertzāles “Lielais dzintars” pastāvēšanas vēsturē, kad Berlīnes Filharmonijas orķestris kopā ar izcilo diriģentu Kirilu Petrenko sniegs vērienīgo “Eiropas koncertu”, vēstot par Eiropas kultūras vienojošo garu, mieru un solidaritāti, informē koncerta rīkotāji.
Koncerta moderatori būs vācu televīzijas personība Petra Gūte (Petra Gute) un latviešu komponists, muzikologs un LTV “Kultūras ziņu” vadītājs Edgars Raginskis.
Laikā, kad Eiropas un visas pasaules kopīga savienība un nostāja ir īpaši svarīga, izvēlētā koncerta programma veidota kā veltījums Ukrainai. Koncerts būs skatāms vairāk nekā 30 pasaules valstīs, tai skaitā Latvijas Televīzijā. “Tas ir īpašs notikums, ka Berlīnes Filharmonijas orķestris izvēlējās Latviju, lai turpinātu iesākto tradīciju.
Tiešraides nodrošinātājs “Euroarts”, ar ko Latvijas Televīzija sadarbojusies arī agrāk, īsteno šī koncerta starptautisko televīzijas tiešraidi jau vairāk nekā 30 gadu garumā, un tagad mums ir gods to kopproducēt līdzās Vācijas, Norvēģijas, Čehijas un Japānas sabiedriskajām televīzijām, pārstāvot tiešraides izplatīšanu Baltijas reģionā. Koncerta tiešraidi īstenos izcilais televīzijas režisors Hennings Kastens (Henning Kasten), kura darbu sarakstā ir gan slavenais Vīnes Filharmoniķu Jaungada koncerts, gan vasaras koncertu Šēnbrunnas pilī tiešraides, gan Zalcburgas festivāla ieraksti un citi vērienīgi notikumi.” – LTV kultūras redakcijas vadītāja Ieva Rozentāle.
Saturs turpināsies pēc reklāmas.
Koncertprogrammā skanēs Latvijas kvēla patriota Pētera Vaska, ukraiņu dzīvās leģendas Valentīna Silvestrova (BaлeHTиH CилbBecTpoB) un somu nacionālās neatkarības simbola Žana Sibēliusa (Jean Sibelius) emocionāli intensīvie skaņdarbi. Programmā iekļauts arī čehu ģēnija Leoša Janāčeka (Leoš Janáček) simfoniskais stāsts par varonīgo kazaku atamanu Tarasu Buļbu un itāļu intelektuāļa Lučāno Berio (Luciano Berio) darināts vitāls un krāsains pasaules tautasdziesmu cikls, kurā soliste būs starptautiski pieprasītā Latvijas dziedātāja Elīna Garanča.
Savukārt koncerta starpbrīdī auditorijai būs iespēja redzēt vācu režisores Grētes Lifersas (Grete Liffers) dokumentālas īsfilmas pirmizrādi, kuras veidošanas procesa laikā Vācijas televīzijas RBB (Rundfunk Berlin-Brandenburg) radošā grupa bija ieradusies Latvijā.
“Tas būs vēstījums pasaulei par Latviju kā mūzikas tradīciju zemi. Filmā iekļautas intervijas ar Pēteri Vasku, Ievu Akurāteri, kora “Kamēr…” pārstāvjiem un citiem Latvijas mūziķiem,” teic LTV kultūras redakcijas vadītāja Ieva Rozentāle.
Saturs turpināsies pēc reklāmas.
Berlīnes Filharmonijas orķestris ir viens no pasaules vadošajiem orķestriem. Kopš tā dibināšanas 1882. gadā orķestra darbības sfēra ir paplašinājusies un sniedzas ārpus Vācijas un Eiropas robežām. No 2019. gada orķestra galvenais diriģents ir Kirils Petrenko.
No 1991. gada dibināšanas gadadienu 1. maijā orķestris atzīmē ar “Eiropas koncertu” jeb “Eiropakonzert” vēsturiski nozīmīgos kultūras pieminekļos. Šogad orķestra 140. gadadienas koncertam sākotnēji bija paredzēts notikt Odesas Nacionālajā akadēmiskajā operā, taču militārais iebrukums Ukrainā licis mainīt norises vietu.
“Eiropas koncerts” tika aizsākts pēc Austrumvācijas un Rietumvācijas atkalapvienošanās. Šie koncerti tiek organizēti kā Eiropas vienojošā gara svētki, atzīmējot šī kontinenta kopīgo mantojumu un kultūru. Katrs “Eiropas koncerts” notiek citā Eiropas pilsētā vēsturiski nozīmīgās norises vietās un koncertzālēs, kuras pārstāv izcilus kultūras sasniegumus.
Saturs turpināsies pēc reklāmas.
“Berlīnes Filharmonijas orķestris. Eiropas koncerts” – 1. maijā pulksten 13.30 LTV1.
Oktobrī sāksies vokālo ansambļu konkursa I kārta
“Toy rotaļlietu centrs – bibliotēka” Jelgavā atsāk savu darbību
Jelgavas Mūzikas vidusskolai 100 +1 – koncerts ar skatu nākotnē
No oktobra mainīsies Jelgavas Svētās Trīsvienības baznīcas torņa un muzeja darba laiks
Senās dievības ledus mākslā. Izsludināta pieteikšanās Starptautiskajam ledus skulptūru festivālam Jelgavā
Zinātnieku naktī – kosmiskie piedzīvojumi un zili brīnumi
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.